फाल्ट से लाखों के उपकरण फुंके
भूमिगत लाइन में फाल्ट से 10 से अधिक घरों ने भुगता खमियाजा, गुल हुई बिजली
हिंडौनसिटी | शहरमें शुक्रवार रात बिजली निगम की भूमिगत लाइन में आए फॉल्ट से 10 से अधिक घरों में लाखों के उपकरण फुंक गए। बिजली फाल्ट से उपकरण फुंकने एवं बिजली गुल होने पर लोग घरों से बाहर गए। इसकी जानकारी बिजली निगम के अभियंताओं को दी गई। इस पर पहुंचे बिजलीकर्मियों ने भूमिगत लाइन में आए फॉल्ट को दूर कर बिजली सप्लाई सुचारु कराई। वार्ड के लोगों ने नाराजगी जताई कि भूमिगत बिजली लाइन में आए दिन फॉल्ट होता रहता है, जिससे लोगों को आर्थिक एवं मानसिक परेशानी का सामना करना पड़ रहा है।
वार्ड के निवासी रमेश रविन्द्र कंसल आदि ने बताया कि बिजली निगम की ओर से कॉलोनी में भूमिगत बिजली की लाइन डाली गई है। इस लाइन में आए दिन फॉल्ट की समस्या बनी हुई है। शुक्रवार की रात करीब 8:30 बजे अचानक बिजली गुल हो गई और 10 से अधिक घरों में चल रहे बिजली उपकरण लाइन में आए फॉल्ट से फुंक गए। अचानक बिजली गुल हो जाने एवं उपकरणों के फूंक जाने से लोगों ने नाराजगी जताई तथा बिजली निगम अभियंताओं को जानकारी दी। इस पर बिजलीकर्मियों ने दो घंटे की मशक्कत के बाद बिजली सप्लाई को सुचारु कराया।
टीवी-आरओ और सीएफएल खाक
भूमिगतबिजली लाइन में आए फॉल्ट से कई घरों में चल रहे टीवी, आरओ सीएफएल आदि लाखों के उपकरण फुंक गए। लोगों को आर्थिक नुकसान का सामना करना पड़ा। कॉलोनी के निवासी रमेश जमालपुर का टीवी, आरओ, सीएफएफ फुंक गए। इसके अलावा रविन्द्र कंसल का सेटअप बॉक्स, सीएफएल, संजय गुप्ता का सेटअप बॉक्स सीएफएल, महेश भुसावरिया का सीएफएल ट्यूबलाइट, अशोक गुप्ता का सीएफएल शेरसिंह गुर्जर की सीएफएल आदि बिजली उपकरण फुंक गए। 10 दिन पूर्व भी फॉल्ट से कई घरों में हजारों के बिजली उपकरण फुंक गए थे। इसके बाद भी व्यवस्था में सुधार नहीं हुआ।
hne_Deva hin_Deva hin_Deva hin_Deva hin_Deva hin_Deva